**CONTRACT DE EXECUŢIE DE LUCRĂRI**

**nr**.\_\_\_\_\_\_/**2016**

# CAP. 1. părŢile contractante

**Societatea ELECTROCENTRALE BUCUREŞTI SA**, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO47 CECE B300 01RO N206 3818 deschis la CEC BANK SA-SMB, legal reprezentată de dl. Marcel Octavian NICOLAESCU, Director General, în calitate de **ACHIZITOR** (BENEFICIAR)

şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul in localitatea \_\_\_\_\_\_\_\_\_\_\_\_\_\_, judeţul/sectorul \_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_\_ cod poştal \_\_\_\_\_\_\_\_\_, telefon \_\_\_\_\_\_\_\_\_, fax \_\_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_ la \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_\_\_ reprezentata prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Director şi \_\_\_\_\_\_\_\_\_\_\_\_\_\_\_\_\_\_\_\_ Director Economic, în calitate de **EXECUTANT** (CONTRACTANT)

# CAP.2. OBIECTUL CONTRACTULUI

2.1. Obiectul contractului este „**Închiriere trailer si macara”**, necesare pentru transportarea transformatorului TGC din CTE Vest in CTE Sud, pentru asigurarea bunei functionari a CTE Sud, conform anexei nr.1 la contract.

Adresa la care se executa lucrarile de incarcare pe trailer in vederea transportului:

* CTE Vest – B-dul Timişoara, nr.106, sector 6 Bucuresti.

Adresa la care se executa lucrarile de descarcare de pe trailer:

- CTE Sud - Str. Releului, nr.2, sector 3 Bucuresti.

2.2. Specificatiile tehnice si de gabarit ale transformatorului ce urmeaza a fi transportat sunt urmatoarele :

Lungime : 5.700 mm

Latime : fara baterii de racire : 2.200 mm;

Inaltime : cu borne demontate, 3.750 mm;

Masa : 49.000 kg, din care 15.400 ulei.

# CAP. 3. VALOAREA CONTRACTULUI

3.1. Valoarea maxima estimata a contractului, este de \_\_\_\_\_\_\_\_\_\_\_\_\_\_ lei (în cifre), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei (în litere) si corespunde numarului de ore precizate in anexa 1 la contract.

Preturile unitare fără TVA pentru închirierea utilajelor sunt cele mentionate in anexa 1 la contract.

Cota de TVA valabila la data facturarii se aplică asupra bazei de impozitare.

Beneficiarul va plati numai lucrarile efectiv executate si receptionate in baza raportului de schimb FC (folosire-consum).

3.2. Preţurile unitare menţionate în anexa nr.1 sunt ferme şi nu pot fi majorate la încheierea contractului şi nici ulterior pe toată durata derulării contractului.

3.3. Operaţiunile financiar-bancare dintre executant şi beneficiar se vor efectua prin băncile şi conturile menţionate la capitolul 1.

3.4. Orice schimbare de adresă sau a numărului de cont bancar sau a altor elemente ce ar influenţa efectuarea operaţiilor financiar-bancare între părţi va face obiectul unui act adiţional la contract.

# CAP.4. DURATA LUCRARILOR, FINALIZAREA CONTRACTULUI

4.1. Durata contractului este de 1 zi lucratoare de la perfectarea sa.

Contractul intră în vigoare la data semnării fără obiecţiuni de către ambele părţi a prezentului contract, respectiv data înregistrării de ieşire de la beneficiar.

4.2. Contractul încetează şi în cazul denunţării lui de ambele părţi, fără despăgubiri sau cu despăgubirea părţii vătămate, în cazul unei denunţări unilaterale.

4.3. La solicitarea beneficiarului, durata contractului poate fi prelungita prin act aditional cu acordul partilor, cu respectarea tarifelor si celorlalte clauze din prezentul contract, cu conditia ca valoarea maxima estimata a contractului mentionata la art. 3.1 sa nu fie depasita.

# CAP.5. DOCUMENTELE CONTRACTULUI ŞI PROCEDURA DE ATRIBUIRE

5.1. - Documentele contractului sunt:

1. propunerea tehnică şi propunerea financiară a executantului;
2. caietul de sarcini aferent procedurii de achiziţie;
3. orice acte adiţionale la contract, dacă părţile contractante vor consimţi să semneze astfel de documente;
4. orice alte anexe menţionate în contract şi în actele adiţionale.

5.2. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

5.3. Achizitorul a atribuit prezentul contract executantului, pe baza procedurii de cumparare directa din data de \_\_\_\_\_\_\_\_\_\_\_\_\_.

# CAP.6. DREPTURI DE PROPRIETATE INTELECTUALĂ

6.1. Executantul are obligaţia de a despăgubi beneficiarul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite sau în legătură cu executarea lucrarilor;

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către beneficiar.

# CAP.7. OBLIGAŢIILE EXECUTANTULUI

7.1. Să preia transformatorul TGC din CTE Vest pe baza de aviz de expeditie si sa il transporte in conditii optime in CTE Bucuresti Sud, respectand toate cerintele caietului de sarcini.

7.2. Să asigure o funcţionare corespunzătoare a utilajelor inchiriate, în conformitate cu caietul de sarcini.

7.3. Să rămână la dispoziţia beneficiarului în program de lucru normal 7:00 – 15:00 pentru executarea lucrarilor contractate, cu respectarea normelor specifice din regulamentul de ordine interioară aferent punctelor de lucru unde se desfăşoară activitatea.

7.4. Să efectueze cu personalul din subordine instructajul de protecţia muncii, atât cel specific activităţii cât şi cel prevăzut în Convenţia SSM şi SU-PM;

7.5. Lucrarile se realizează în regim de asigurare a calităţii conform cerintelor caietului de sarcini.

7.6. Să asigure combustibilul, piesele de schimb şi toate celelalte materiale necesare bunei functionarii si întreţinerii a utilajelor a caror inchiriere face obiectul prezentului contract.

7.7. Executantul este responsabil de siguranţa şi integritatea transformatorului supus lucrarilor de incarcare/descarcare si transport cu utilajele închiriate.

7.8. Să asigure continuitatea execuţiei în programul de lucru convenit cu beneficiarul.

7.9. Utilajele închiriate trebuie să îndeplinească condiţiile legale pentru circulaţia pe drumurile publice.

7.10. Să parcheze utilajele în incinta centralei în care îşi desfăşoară activitatea, astfel încât să nu obstrucţioneze căile de acces şi să nu pericliteze siguranţa şi buna funcţionare a CTE-ului.

7.11. Să asigure autorizaţiile de acces în zona Municipiului Bucureşti.

7.12. Executantul îşi asumă răspunderea civilă pentru eventualele prejudicii umane şi materiale produse de angajaţii executantului.

Să respecte prevederile aplicabile ale convenţiei privind delimitarea răspunderilor pe linie de securitate şi sănătate în muncă, situaţii de urgenţă şi protecţia mediului incheiata cu directorul CTE pe domeniul careia isi desfasoara activitatea. Să respecte regulile de SSM şi SU generale şi cele specifice sectorului energetic.

7.13. Executantul este obligat să-şi însuşească şi să respecte politica, procedurile şi reglementările de calitate, mediu şi securitate şi sănătate în muncă, ale beneficiarului, pe domeniul căruia îşi desfăşoară activitatea.

Răspunde pe toată desfăşurarea contractului de realizarea măsurilor ce-i revin pentru protecţia mediului, evitarea impactului asupra mediului rezultat din activităţile proprii, gestionarea deşeurilor rezultate din activităţile proprii, cu respectarea legislaţiei de mediu în vigoare.

# CAP.8. OBLIGAŢIILE BENEFICIARULUI

8.1. Sa predea transformatorul TGC din CTE Vest pe baza de aviz de expeditie, in vederea transportului la CTE Sud.

8.2. Sa receptioneze lucrarile executate pe baza raportului de schimb FC (folosire – consum)

8.3. Să plătească executantului la scadenţa stabilită, contravaloarea lucrarilor executate conform prezentului contract.

# CAP.9. CONDIŢII DE PLATĂ

9.1. Decontarea lucrarilor executate se face în lei, pe bază de factură emisă de executant în baza următoarelor documente:

- factura fiscală;

* raport de schimb FC (folosire – consum);

Confirmarea executiei lucrarilor se face de către delegatul beneficiarului prin raportul de schimb FC (folosire – consum) şi factura este acceptată la plată după aprobarea şi ştampilarea documentului de către persoana autorizată din centrala în care s-au efectuat lucrarile.

9.2. Termenul de scadenţă pentru plata facturii introduse de executant este de 60 de zile calendaristice de la data înregistrării acesteia la sediul beneficiarului, insotita de documentele justificative de plată menţionate la art.9.1.

# CAP.10. Sancţiuni pentru neîndeplinirea culpabila a obligaţiilor

10.1. În cazul în care, din vina sa exclusivă, executantul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, penalităţi egale cu dobânda de întârziere pentru neachitarea la termenul de scadenţă a obligaţiilor fiscale, raportate la valoarea contractului, pentru fiecare zi de întârziere.

Penalităţile nu vor putea depăşi valoarea contractului.

10.2. Executantul este pus de drept în întârziere prin expirarea termenului contractual, fără notificare şi fără nicio altă procedură prealabilă.

10.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.4. În cazul în care achizitorul nu onorează facturile in termenul scadent prevăzut la articolul 9.2 din contract, atunci este de drept in întârziere şi va plăti penalităţi egale cu dobânda de întârziere pentru neachitarea la termenul de scadenţă a obligaţiilor fiscale, raportate la valoarea neonorata la plata a facturii fara TVA. Respectivele penalitati nu pot depăşi valoarea neonorata la plată a facturii.

10.5. Dacă valoarea penalităţilor nu acoperă prejudiciile produse partilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

# CAP.11. FORŢĂ MAJORĂ

11.1. Forţa majoră este constatată de o autoritate competentă.

11.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

11.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

11.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

11.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

# CAP. 12. SOLUŢIONAREA LITIGIILOR

12.1. Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

12.2. În caz de neînţelegere între părţi, instanţele judecătoreşti competente să judece litigiul, sunt instanţele competente din România, potrivit dreptului român.

# CAP.13. REZILIEREA CONTRACTULUI

13.1. În cazul nerespectării obligaţiilor asumate prin prezentul contract de către una din părţile contractante, partea lezată va considera contractul rezolvit/reziliat de plin drept cu notificare prealabila şi va avea dreptul de a pretinde plata de daune-interese.

13.2. Contractul este desfiinţat de drept, fără a mai fi necesară punerea în întârziere sau altă procedură prealabilă, de către beneficiar, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public; în acest caz executantul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

13.3. Contractul se reziliază în cazurile de forţă majoră definite la Cap.11.

13.4. Contractul poate fi reziliat cu acordul parţilor, fără plata vreunei despăgubiri, numai prin încheierea unui act adiţional la contract.

# CAP.14. AMENDAMENTE

14.1. Părţile contractante au dreptul, pe durata îndeplinirii contractului, de a conveni modificarea contractului prin act adiţional numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului, cu respectarea prevederilor art.4.3.

# CAP. 15. LIMBA CARE GUVERNEAZĂ CONTRACTUL

15.1. Limba care guvernează contractul este limba română.

# CAP. 16. COMUNICĂRI

16.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

Orice document scris trebuie înregistrat atât în momentul transmiterii, cât şi în momentul primirii.

16.2. Comunicările între părţi se pot face şi prin telefon, telegrama, fax sau e-mail, cu condiţia confirmării în scris a primirii comunicării.

# CAP. 17. LEGEA APLICABILĂ CONTRACTULUI

17.1. Contractul va fi interpretat conform legilor din România.

# CAP.18. CONDIŢII FINALE

18.1. Documentele menţionate la art.5.1. fac parte integrantă din contract.

18.2. Contractul şi anexele sale se semnează pagină cu pagină de ambele părţi contractante (de către unul din semnatarii contractului).

18.3. Orice schimbare de adresă a uneia din părţile contractante va fi comunicată în termen de maxim 24 ore, partenerului de contract.

18.4. Prezentul contract a fost încheiat în doua exemplare, cate unul pentru fiecare parte.

**ACHIZITOR, EXECUTANT,**

Societatea Electrocentrale Bucureşti S.A

Director General, Director,

Marcel Octavian NICOLAESCU

Director Financiar-Comercial, Director Economic,

Marcel VÎLCĂ

Viza CFP,

Director Adj.Financiar Comercial

Adrian DIACONU

Director Juridic si Achizitii,

Flavius CLADOVEANU

Serviciul Juridic,

Mihai VOLF

Serviciul Achiziţii,

Ioana UNTILĂ

Birou Contracte

Roxana KEDEI

**ANEXA nr.1**

la contractul \_\_\_\_\_/\_\_\_\_\_

**LISTA DE CANTITATI DE LUCRARI CONTRACTATE**

|  |  |  |  |  |  |
| --- | --- | --- | --- | --- | --- |
| Nr. ctr. | Denumirea utilajului închiriat | UM | Cantitatea | Tarif orar  (lei/oră) | Preţ total  (lei)  fără TVA |
| 0 | 1 | 3 | 4 | 5 | 6 |
| 1 | Inchiriere trailer pentru transportul transformatorului cu specificatiile mentionate la art.2.2 din contract | ora | 8 |  |  |
| 2 | Inchiriere macara pentru descarcarea si incarcarea transformatorului cu specificatiile mentionate la art.2.2 din contract | ora | 8 |  |  |
|  | **TOTAL fara TVA** | | | |  |

**BENEFICIAR, EXECUTANT,**

DIRECTOR ADJ.FINANCIAR COMERCIAL

Adrian Diaconu

SERVICIUL TRANSPORT

Sorin Udrea

DERULATOR CONTRACT

Adrian Udeanu

RESPONSABIL ACHIZIŢIE

Daniela Lautaru

**SECŢIUNEA IV**

# MODEL DE CONTRACT

Pentru achiziţia de lucrari:

„**Inchiriere trailer si macara**”

Conţinutul clauzelor contractuale cuprinse in următoarele capitole este obligatoriu:

CAP. 2. OBIECTUL CONTRACTULUI,

CAP. 3. VALOAREA CONTRACTULUI

CAP. 4. DURATA LUCRARILOR; FINALIZAREA CONTRACTULUI

CAP. 5. DOCUMENTELE CONTRACTULUI

CAP. 7. OBLIGAŢIILE EXECUTANTULUI

CAP.8. OBLIGAŢIILE BENEFICIARULUI

CAP.17. LEGEA APLICABILĂ CONTRACTULUI

DIRECTOR JURIDIC si ACHIZITII,

Flavius Cladoveanu

SERVICIUL JURIDIC

Mihai Volf

SERVICIUL ACHIZIŢII, Derulator contract,

Ioana Untilă Adrian Udeanu

BIROU CONTRACTE

Roxana Kedei

Intocmit,

Alexandru Lazarescu